LIVING for free

Το Αρχαίο Δράμα Εμπνέει
2026-04-24 15:00 - 19:00 (Europe/Athens) | Θέατρο Τέχνης Κάρολου Κουν Φρυνίχου, Φρυνίχου 14, Πλάκα, Αττική, 105 58, Greece
Το Αρχαίο Δράμα Εμπνέει και η Αθήνα Ενώνει τους Νέους της Ευρώπης
24-26 Απριλίου 2026 /Θέατρο Τέχνης-Φρυνίχου
Διοργάνωση Αναπτυξιακή Εταιρεία Δήμου Αθηναίων- ‘Ιδρυμα Μιχάλης Κακογιάννης
Μια τριήμερη καλλιτεχνική συνάντηση μαθητών από την Ελλάδα και το εξωτερικό αφιερωμένη στο Αρχαίο Δράμα διοργανώνει ο Δήμος Αθηναίων μέσω της Αναπτυξιακής Αθήνας σε συνεργασία με το Ίδρυμα Μιχάλης Κακογιάννης.
Η δράση «Το Αρχαίο Δράμα Εμπνέει και Ενώνει τους Νέους της Ευρώπης», θα πραγματοποιηθεί από τις 24 έως τις 26 Απριλίου 2026 στο ιστορικό, πολυβραβευμένο Θέατρο Τέχνης Κάρολος Κουν της οδού Φρυνίχου και φιλοδοξεί να αναδείξει τη διαχρονική δύναμη του αρχαίου ελληνικού θεάτρου ως κοινού πολιτισμικού τόπου διαλόγου, δημιουργίας και συνεργασίας.
Μαθητές από την Αθήνα, την Πάφο, τη Σεβίλλη και την ελληνική ομογένεια της Γερμανίας παρουσιάζουν παραστάσεις και σύγχρονες διασκευές αρχαίου δράματος, εκφράζοντας τις ανησυχίες, τα οράματα και τις αξίες της νέας γενιάς. Μέσα από δημιουργικές σκηνικές προσεγγίσεις, οι νέοι αναδεικνύουν τη διαχρονικότητα θεμάτων, όπως η δικαιοσύνη, η ελευθερία, η δημοκρατία, η σύγκρουση και η συμφιλίωση. Το αρχαίο δράμα αναδεικνύεται όχι μόνο ως πολιτιστική κληρονομιά, αλλά και ως ζωντανό εργαλείο παιδείας, επικοινωνίας και καλλιτεχνικής έκφρασης.
Η διοργάνωση αποτελεί μια γιορτή δημιουργικότητας και συμμετοχής, όπου η τέχνη γίνεται γέφυρα που ενώνει γλώσσες, κουλτούρες και εμπειρίες, επιβεβαιώνοντας ότι το αρχαίο δράμα συνεχίζει να εμπνέει, να προβληματίζει και να ενώνει τις νέες γενιές της Ευρώπης.
Η δράση αποκτά ιδιαίτερο συμβολισμό, καθώς πραγματοποιείται στην Αθήνα, την πόλη όπου γεννήθηκε το αρχαίο θέατρο και παρουσιάστηκαν για πρώτη φορά έργα των μεγάλων αρχαίων τραγικών ποιητών, του Σοφοκλή, του Ευριπίδη και του Αισχύλου. Η πόλη οφείλει να λειτουργεί ως σημείο συνάντησης πολιτισμών και ως ζωντανή σκηνή διαλόγου για τη νέα γενιά της Ευρώπης.
Η πρωτοβουλία στοχεύει να αναδείξει την Αθήνα ως διεθνή τόπο ένωσης και δημιουργικής έκφρασης των νέων, ενισχύοντας την ευρωπαϊκή ταυτότητα μέσα από την κοινή πολιτιστική ρίζα. Παράλληλα, καλλιεργεί την ενσυναίσθηση, τον σεβασμό στη διαφορετικότητα και το ομαδικό πνεύμα, προβάλλοντας τη σημασία της τέχνης ως γέφυρας επικοινωνίας.
«Το Αρχαίο Δράμα Εμπνέει και η Αθήνα Ενώνει τους Νέους της Ευρώπης»
ΠΡΟΓΡΑΜΜΑ ΠΑΡΑΣΤΑΣΕΩΝ
Παρασκευή 24 Απριλίου 2026
15.00 – 16.00 ΕΝΕΕΓΥΛ Αγ.Δημητρίου – 2ο Γυμνάσιο Αργυρούπολης (40’) «Φιλοκτήτης» του Σοφοκλή
16.00-17.00 Ελλ. Γυμν. Ντύσσελντορφ – Ελλ. Γυμν. Βούπερταλ (45’) «Η Pina Bausch συνομιλεί με τους αρχαίους ελληνικούς μύθους… από την Ιφιγένεια ως τον Ορφέα»
17.00 – 18.00 Νικολαΐδειο Γυμνάσιο Πάφου (45’) «Όρνιθες» του Αριστοφάνη
18.00 – 19.00 5ο Γυμνάσιο Περιστερίου (50’) «Ελένη» του Ευριπίδη
Κυριακή 26 Απριλίου 2026
14.00-15.00 1ο Πρότυπο Λύκειο Αθήνας / Γεννάδειο (30’) «Η Αντιγόνη στην Αϊτή», της Σάρας Θηλυκού
15.00-16.00 In albis teatro – Morón de la Frontera, Sevilla (40’) «Τρωάδες» του Ευριπίδη
16.00-17.00 4ο ΓΕΛ Παλαιού Φαλήρου (35’) «Με αφορμή την Ιφιγένεια»
Οι δράσεις υλοποιούνται στο πλαίσιο του Υποέργου 1 της Πράξης «Δράσεις προβολής, ενίσχυσης και προώθησης του τουρισμού στον Δήμο Αθηναίων» στο Πρόγραμμα Αττική 2021 – 2027, ΟΠΣ 6018475. Η Πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης.

Αφηγήσεις της Ιστορίας στο ΠΙΟΠ
2026-04-24 17:30 - 19:00 | Ιστορικό Αρχείο ΠΙΟΠ, Δωρίδος 2 & Λεωφόρος Ειρήνης 14, Ταύρος, Αττική, 177 78, Greece
Αφηγήσεις της Ιστορίας στο ΠΙΟΠ
Το Πολιτιστικό Ίδρυμα Ομίλου Πειραιώς συνεχίζει τον κύκλο επιστημονικών συναντήσεων με τίτλο «Αφηγήσεις της Ιστορίας», με την τρίτη συνάντηση, η οποία είχε αναβληθεί, να πραγματοποιείται την Παρασκευή 24 Απριλίου 2026 (ώρα 17:30), στο κτήριό του στον Ταύρο.
Οι συναντήσεις εστιάζουν στο ερώτημα πώς η Ιστορία μπορεί να γίνει προσιτή στο ευρύ κοινό. Ποικίλες δράσεις, όπως συζητήσεις και ανοικτά μαθήματα Ιστορίας, ταινίες και ιστορικά ντοκιμαντέρ, εκθέσεις, ψηφιακά παιχνίδια και εφαρμογές, comics, εκλαϊκευτικές εκδόσεις και ποικίλες μορφές τέχνης, συνθέτουν σήμερα ένα πολυδιάστατο πεδίο στο οποίο διαμορφώνεται η σχέση μας με το παρελθόν. Στοχεύοντας στην ενίσχυση του ιστορικού εγγραμματισμού του γενικού κοινού, η συνάντηση θα παρουσιάσει εναλλακτικούς τρόπους διάχυσης της Ιστορίας, οι οποίοι μπορούν να συμβάλουν στον εμπλουτισμό της ιστορικής κουλτούρας.
Το πρόγραμμα της τρίτης συνάντησης του κύκλου έχει ως εξής:
17:30 Χάρης Αθανασιάδης, καθηγητής Δημόσιας Ιστορίας, Πάντειο Πανεπιστήμιο, Η δύσκολη (?) σχέση ακαδημαϊκής και Δημόσιας Ιστορίας
17:45 Έλλη Λεμονίδου, καθηγήτρια Νεότερης και Σύγχρονης Ιστορίας, Πανεπιστήμιο Πατρών, Ο κινηματογράφος ως φορέας ιστορικής γνώσης και νοηματοδότησης για το παρελθόν
18:00 Θεόδωρος Παπακώστας, δρ Αρχαιολογίας/Archaeostoryteller, Αρχαιογνωσία για το ευρύ κοινό
18:15 Αντώνης Νικολόπουλος (Soloύp), δημιουργός κόμικς, διδάκτωρ Πολιτισμικής Επικοινωνίας (ΤΠΤΕ, Πανεπιστήμιο Αιγαίου), Η νεότερη Ελληνική ιστορία μέσα από τα κόμικς. Η περίπτωση των graphic novels «Αϊβαλί» και «21-Η μάχη της πλατείας»
18:30 Ελένη Μπενέκη, ιστορικός ΜΑ, «πριν ξεχαστούν»: θεματικά εργαστήρια ενηλίκων από το Πολιτιστικό Ίδρυμα Ομίλου Πειραιώς
18:45 Ερωτήσεις-Συζήτηση
Απαραίτητη η κράτηση θέσης στο τηλ. 210 3418062, Δευτ.-Παρ. 10:00-17:00
Ιστορικό Αρχείο
Δωρίδος 2 & Λ. Ειρήνης 14, 17778, Ταύρος
Τ.: 210 3418051 | www.piop.gr

Νεανική επιθετικότητα και βία στη Νέα Σμύρνη
2026-04-24 18:30 - 20:30 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια για Γονείς και Εκπαιδευτικούς
Το Κέντρο Πρόληψης Εξαρτήσεων ΗΛΙΟΣ, με αφορμή τη συμπλήρωση 20 χρόνων συνεχούς λειτουργίας και προσφοράς στην κοινότητα, διοργανώνει κύκλο Σεμιναρίων για Γονείς και Εκπαιδευτικούς των σχολείων της Νέας Σμύρνης.
Τα σεμινάρια ξεκινούν στις 29 Ιανουαρίου και θα ολοκληρωθούν στις 21 Μαΐου. Θα πραγματοποιούνται κάθε Πέμπτη και ώρες 18:30 – 20:30 στον Δημοτικό Πολυχώρο “Γαλαξίας” και θα είναι ανοιχτά στο κοινό.
Τα σεμινάρια υλοποιούνται σε συνδιοργάνωση με το Τμήμα Παιδείας του Δήμου Νέας Σμύρνης και έχουν στόχο την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Το πρόγραμμα των σεμιναρίων και η θεματολογία έχει ως εξής:
* 29/01/2026: “Επικοινωνία στην οικογένεια. Κατανοώντας τους τρόπους επικοινωνίας των παιδιών και των εφήβων”
* 26/02/2026: “Θέτοντας όρια στην παιδική και εφηβική παντοδυναμία”
* 19/03/2026: “Βλέπ(ω)-ομαι άρα υπάρχω. Εφηβεία και Social Media”
* 23/04/2026: “Νεανική επιθετικότητα και βία: όψεις, αιτίες, πρόληψη και αντιμετώπιση. Ο ρόλος της οικογένειας και του σχολείου”
* 21/05/2026: “Κατανόηση της εξαρτητικής διαδικασίας: πρόληψη και έγκαιρη αντιμετώπιση του φαινομένου”
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Εσπερίδα για τον Εθελοντισμό στην Πεύκη
2026-04-24 18:30 - 20:30 | Αίθουσα Μανώλης Αναγνωστάκης Δημοτικό θέατρο Πεύκης, Χρυσοστόμου Σμύρνης & Ρήγα Φεραίου, Πεύκη, Αττική, 151 21, Greece
Ο Δήμος Λυκόβρυσης – Πεύκης, σε συνεργασία με την ΑΜΚΕ Passport for Life, διοργανώνουν εσπερίδα αφιερωμένη στον εθελοντισμό, την Παρασκευή 24 Απριλίου 2026 και ώρα 18:30, στο Δημοτικό Θέατρο Πεύκης (Αίθουσα «Μ. Αναγνωστάκης», ισόγειο). Η εκδήλωση με τίτλο «Από την Ατομική Προσφορά στη Συλλογική Ευθύνη» αναδεικνύει τον εθελοντισμό ως βασικό πυλώνα κοινωνικής συνοχής, υγείας και αλληλεγγύης.
ΟΜΙΛΗΤΕΣ

Αντώνιος Αυγερινός
Θέμα: Ο ρόλος του Ελληνικού Ερυθρού Σταυρού στη σύγχρονη κοινωνία και η αξία της οργανωμένης εθελοντικής προσφοράς
Ιωάννης Βαρδακαστάνης
Θέμα: Εθελοντισμός και κοινωνική ένταξη: προσβασιμότητα και ισότητα για τα άτομα με αναπηρία
Έρρικα Πρεζεράκου
Θέμα: Αθλητισμός, παιδεία και εθελοντισμός: καλλιεργώντας αξίες ζωής στις νέες γενιές
Δημήτρης Στεργίου-Καψάλης
Θέμα: Ηγεσία, ευθύνη και εθελοντισμός σε περιόδους κρίσεων
Γιώργος Γαμπιεράκης
Θέμα: Από την Ατομική Προσφορά στη Συλλογική Ευθύνη: Ο Εθελοντισμός ως Δύναμη μιας Τοπικής Κοινωνίας
Δώρα Λοΐζου
Θέμα: Όταν το επιχειρείν γίνεται δύναμη εθελοντισμού

ΜΕ ΤΗ ΣΥΜΜΕΤΟΧΗ

Άγγελος Χαριστέας, ο θρύλος του Ελληνικού Ποδοσφαίρου, ο ήρωας του “EURO 2004”
«Ο αθλητισμός ως πηγή έμπνευσης και κοινωνικής προσφοράς»
Βούλα Ζυγούρη, η Πρόεδρος του Συλλόγου Ελλήνων Ολυμπιονικων
«Ολυμπιακές αξίες και εθελοντισμός»

Τον συντονισμό της εκδήλωσης έχει η ιδρύτρια και Πρόεδρος της ΑΜΚΕ Passport for Life, Κατερίνα Τζηκα.
Η εκδήλωση απευθύνεται σε πολίτες, εθελοντές, φορείς και οργανισμούς που επιθυμούν να συμβάλουν ενεργά στη διαμόρφωση μιας κοινωνίας με περισσότερη αλληλεγγύη και υπευθυνότητα.
Η είσοδος είναι ελεύθερη για το κοινό.
– Δημοτικό Θέατρο Πεύκης – Αίθουσα «Μ. Αναγνωστάκης», ισόγειο
– Παρασκευή 24 Απριλίου 2026
– Ώρα έναρξης: 18:30
O Δήμαρχος Λυκόβρυσης-Πεύκης κ. Μάριος Ψυχάλης δηλώνει : «Ο εθελοντισμός είναι θεμέλιο μιας δυνατής και συνεκτικής κοινωνίας. Στον Δήμο Λυκόβρυσης – Πεύκης στηρίζουμε έμπρακτα κάθε πρωτοβουλία που ενισχύει την προσφορά και την αλληλεγγύη.
Η εσπερίδα «Από την Ατομική Προσφορά στη Συλλογική Ευθύνη», που διοργανώνεται σε συνεργασία με την ΑΜΚΕ Passport for Life, αναδεικνύει ακριβώς τη σημασία της ενεργού συμμετοχής των πολιτών στη διαμόρφωση ενός καλύτερου αύριο.
Καλούμε όλους τους πολίτες, τους εθελοντές και τους φορείς να συμμετάσχουν ενεργά, να ανταλλάξουν ιδέες και να συμβάλουν στη δημιουργία μιας κοινωνίας πιο ανθρώπινης, με περισσότερη συνεργασία και αλληλοστήριξη.»
Η ιδρύτρια και Πρόεδρος της ΑΜΚΕ Passport for Life, Κατερίνα Τζήκα, δηλώνει: «Ο εθελοντισμός δεν είναι απλώς μια πράξη προσφοράς — είναι στάση ζωής και δύναμη αλλαγής. Μέσα από τη συλλογικότητα, τη συνεργασία και την ενεργό συμμετοχή, μπορούμε να δημιουργήσουμε μια κοινωνία πιο δίκαιη, πιο ανθρώπινη και πιο δυνατή.
Η εσπερίδα “Από την Ατομική Προσφορά στη Συλλογική Ευθύνη” αποτελεί για εμάς ένα ουσιαστικό βήμα διαλόγου και έμπνευσης. Στόχος μας είναι να αναδείξουμε τη σημασία της συμμετοχής όλων, αλλά και να κινητοποιήσουμε ακόμη περισσότερους ανθρώπους να γίνουν μέρος αυτής της μεγάλης αλυσίδας προσφοράς. Στην Passport for Life πιστεύουμε βαθιά ότι κάθε μικρή πράξη μπορεί να οδηγήσει σε μια μεγάλη αλλαγή. Μαζί, μπορούμε να κάνουμε τη διαφορά.»

Η μαγεία της Ελληνικής μουσικής στην Εστία Νέας Σμύρνης
2026-04-24 19:00 - 21:00 | Εστία Νέας Σμύρνης, Κωνσταντίνου Παλαιολόγου 1, Νέα Σμύρνη, Αττική, 17121, Greece
Συναυλία “Η ΜΑΓΕΙΑ ΤΗΣ ΕΛΛΗΝΙΚΗΣ ΜΟΥΣΙΚΗΣ” από το συμπεριληπτικό μουσικό σχήμα της Πλοήγησης “Πλοηγοί”!
Η ΕΣΤΙΑ Νέας Σμύρνης και ο Εξειδικευμένος Πολυχώρος Ανάπτυξης Δεξιοτήτων “Πλοήγηση” παρουσιάζουν: “Η ΜΑΓΕΙΑ ΤΗΣ ΕΛΛΗΝΙΚΗΣ ΜΟΥΣΙΚΗΣ“. Ένα ταξίδι στη μαγεία της ελληνικής μουσικής με το συμπεριληπτικό μουσικό σχήμα της Πλοήγησης “Πλοηγοί”. Όμορφες φωνές με συνοδεία μουσικών οργάνων, θα ερμηνεύσουν γνωστά, αγαπημένα ελληνικά τραγούδια.
Το μουσικό σχήμα Πλοηγοί δημιουργήθηκε το 2022 και είναι ένα από τα προγράμματα κοινωνικής συμπερίληψης του εξειδικευμένου πολυχώρου ανάπτυξης δεξιοτήτων Πλοήγηση, που εδρεύει στη Νέα Σμύρνη.
ΕΙΣΟΔΟΣ ΕΛΕΥΘΕΡΗ!

Εμμηνόπαυση & Ψυχική Υγεία Μια Νέα Προσέγγιση
2026-04-24 19:00 - 21:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Στο πλαίσιο της τρίτης διάλεξης της Σειράς Διαλέξεων Διακεκριμένων Προσωπικοτήτων προσκεκλημένες είναι η Δρ. Χριστίνα Φουντά και η Δέσποινα Πλουσίου
Η Σειρά Διαλέξεων Διακεκριμένων Προσωπικοτήτων παρουσιάζει κορυφαίους στοχαστές, ερευνητές και δημόσια πρόσωπα από ευρύ φάσμα επιστημονικών κλάδων, οι οποίοι μοιράζονται τις ιδέες και τις προοπτικές τους για το έργο τους, αλλά και για θέματα ευρύτερης κοινωνικής σημασίας. Στόχος είναι να πυροδοτήσει συζητήσεις για επίκαιρα θέματα κοινωνικής και πολιτιστικής σημασίας.
Η εκδήλωση με τίτλο «Επανεκκίνηση: Ανακτώντας την Ψυχική Υγεία, την Ταυτότητα και τις Σχέσεις στη Μέση Ενήλικη Ζωή» επικεντρώνεται στην περιεμμηνόπαυση και την εμμηνόπαυση ως μια σύνθετη φάση ζωής που δεν αφορά μόνο βιολογικές αλλαγές, αλλά επηρεάζει βαθιά την ψυχική υγεία, την ταυτότητα και τις ανθρώπινες σχέσεις. Μέσα από τη σύνδεση ιατρικής, ψυχολογίας και νευροεπιστήμης, αναδεικνύεται πώς οι ορμονικές μεταβολές αλληλεπιδρούν με προσωπικές εμπειρίες, όπως το τραύμα και οι διαπροσωπικές δυναμικές.
Ομιλήτριες:
Δρ. Χριστίνα Φουντά, Μαιευτήρας–Γυναικολόγος Χειρουργός
Δέσποινα Πλουσίου, M.A., MFT, ψυχοθεραπεύτρια με εξειδίκευση στη θεραπεία ψυχικού τραύματος, PTSD και Σύνθετου PTSD (C-PTSD)
Συντονίστρια:
Δρ. Μαρία Αγοραστού, LICSW, MSW, PhD. Διευθύντρια Κέντρου Συμβουλευτικής. Επίκουρη Καθηγήτρια, Hellenic American University
Απαιτείται προεγγραφή μέσω της επίσημης φόρμας που μπορείτε να βρείτε εδώ.
24 Απριλίου 2026, 19:00, Hellenic American College

Η αυτονομία των εφήβων στον Άγιο Δημήτριο
2026-04-24 19:00 - 21:00 | 6ο Δημοτικό Σχολείο Αγίου Δημητρίου, Αγίου Δημητρίου 186, Άγιος Δημήτριος, Αττική, 173 41, Greece
Αξιότιμες κυρίες / Αξιότιμοι κύριοι, σας προσκαλούμε να παρακολουθήσετε το σεμινάριο με τίτλο «Η αυτονομία των εφήβων: Πότε και πώς μπαίνουν τα όρια», που θα πραγματοποιηθεί την Παρασκευή 24 Απριλίου 2026, στις 19:00, στην αίθουσα εκδηλώσεων του 6ου Δημοτικού Σχολείου Αγίου Δημητρίου.
Το σεμινάριο απευθύνεται σε εφήβους, γονείς και εκπαιδευτικούς και στοχεύει στην ενημέρωση και υποστήριξη όλων των εμπλεκομένων σχετικά με την ανάπτυξη της αυτονομίας στην εφηβεία. Θα αναδειχθεί η σημασία των ορίων, καθώς και πρακτικοί τρόποι ενίσχυσης της υπευθυνότητας, της επικοινωνίας και της ισορροπημένης συνύπαρξης μεταξύ εφήβων και ενηλίκων.
Εισηγήτρια θα είναι η παιδοψυχολόγος – σχολική σύμβουλος Μαριλένα Πάσχου.
Η παρουσία και η στήριξή σας θα μας τιμήσει ιδιαίτερα.

Παρουσίαση 2 βιβλίων στο Trise
2026-04-24 19:00 - 21:00 | Ελεύθερος Κοινωνικός Χώρος Trise – Σύνταγμα, Κολοκοτρώνη 31, Αθήνα, Αττική, Greece
Σας καλούμε σε μία εκδήλωση-συζήτηση με αφορμή δύο βιβλία των εκδόσεων Μάγμα: “Ο πόλεμος από ανθρωπολογική σκοπιά: Η πολιτισμική διάσταση της ρωσικής εισβολής στην Ουκρανία” των Ν. Μάλλιαρη και Ν. Γιαννίκα και το ολοκαίνουργιο “Κατανοώντας τον πουτινισμό” της σοβιετολόγου και ιστορικού Φρανσουάζ Τομ.
Με αφορμή τον πόλεμο στην Ουκρανία και την άνοδο στην εξουσία αυταρχικών ηγετών σαν τον Ντόναλντ Τραμπ, τα δύο αυτά βιβλία επιχειρούν να φωτίσουν ορισμένες θεμελιώδεις πτυχές της ρωσικής κοινωνίας και, ταυτόχρονα, τις ανθρωπολογικές ανακατατάξεις στον Δυτικό κόσμο.
Οι «ρεαλιστικές» γεωπολιτικές θεωρίες περί «ορθολογικών κρατικών δρώντων», «ισορροπίας ισχύος» και «ηγεμονίας» συσκοτίζουν κατά κανόνα τις βαθύτερες διαστάσεις του πολέμου ως κοινωνικού φαινομένου. Έτσι, βλέπουμε να δικαιολογούνται καθαρά επιθετικές και επεκτατικές κινήσεις όταν αυτές γίνονται από τη Ρωσία, υπό την πρακτική του whataboutism και των ψευδών ειδήσεων των tankies.
Όπως και τόσα άλλα ιμπεριαλιστικά μορφώματα στην ιστορία, ο πουτινισμός εμφορείται από μια αίσθηση ιστορικού μεγαλείου. Ταυτόχρονα, έχουμε εδώ μια περίεργη και, φαινομενικώς, αντιφατική κοσμοαντίληψη – ένα είδος θυματικού μεγαλοϊδεατισμού. Ο πουτινισμός εντάσσεται, τελικά, σε ένα παγκόσμιο αναδυόμενο ρεύμα αυταρχισμού και συντήρησης.
Θα μιλήσουν οι συντελεστές των βιβλίων:
Νίκος Γιαννίκας και Νίκος Ν. Μάλλιαρης
Τη συζήτηση θα ανοίξει ο Γιάβορ Ταρίνσκι
ΠΑΡΑΣΚΕΥΗ 24/04 στις 19.00 στον Αυτοδιαχειριζόμενο κοινωνικό κέντρο ΤΡΙΣΕ (Κολοκοτρώνη 31, Αθήνα)
* Στην εκδήλωση θα διατίθενται αντίτυπα και των 2 βιβλίων. Το “Κατανοώντας τον πουτινισμό” θα διατεθεί για πρώτη φορά στην εκδήλωση καθώς αναμένεται να βγει αυτές τις μέρες από το τυπογραφείο.

Διαμονή μετάφρασης & ποιητική συνάντηση
2026-04-24 19:00 - 21:00 | Γαλλικό Ινστιτούτο Αθηνών, Σίνα 31, Αθήνα, Αττική, Greece
Μια ανταλλαγή σύγχρονης ποίησης 20 – 25/04/2026
Το Γαλλικό Ινστιτούτο Ελλάδος φιλοξενεί, από τις 20 έως τις 25 Απριλίου 2026, το δεύτερο μέρος της μεταφραστικής ποιητικής διαμονής «Import / Export Athènes–Marseille», η οποία διοργανώνεται σε συνεργασία με το Centre international de poésie Marseille (cipM).
Σε συνέχεια μιας πρώτης διοργάνωσης που πραγματοποιήθηκε τον Οκτώβριο του 2025 στη Μασσαλία από το Centre international de poésie, σε συμπαραγωγή με το Salon du Livre métropolitain, αυτό το δεύτερο μέρος του εργαστηρίου συλλογικής μετάφρασης ποίησης «Import / Export Athènes–Marseille» είναι αφιερωμένο στη συλλογική μετάφραση Ελλήνων ποιητών από Γάλλους ποιητές.
Η διαμονή συγκεντρώνει έξι ποιητές και ποιήτριες, καθώς και μία μεταφράστρια:

Ελλάδα: Danae Sioziou, Ioannis Chondros, Constantinos Hadzinikolaou
Γαλλία: Roxana Hashemi, Stéphane Nowak-Papantoniou, Véronique Vassiliou
Μετάφραση: Barbara Dimopoulou

Το πρόγραμμα της εβδομάδας ολοκληρώνεται με δύο εκδηλώσεις ανοιχτές στο κοινό:
Δίγλωσση ανάγνωση
Παρασκευή 24 Απριλίου 2026 στις 19:00 Βιβλιοθήκη (Médiathèque) του Γαλλικού Ινστιτούτου Ελλάδος
Ανάγνωση λήξης της διαμονής, σε συντονισμό της Barbara Dimopoulou και του Michaël Batalla διευθυντή του cipM.
Συνάντηση «propager le poème» – Το περιοδικό Nioques στην Αθήνα
Σάββατο 25 Απριλίου 2026 στις 19:00 Βιβλιοπωλείο O Μετεωρίτης, Φωκίωνος Νέγρη 68, Κυψέλη, Αθήνα
Αυτή η βραδιά είναι αφιερωμένη στη μνήμη του Jean-Marie Gleize.
Σας προσκαλούμε στο βιβλιοπωλείο O Μετεωρίτης σε μια συνάντηση-ανάγνωση γύρω από το δίγλωσσο τεύχος «Nioques 28-29, Grèce/Ελλάδα», αφιερωμένο στη σύγχρονη ελληνική ποίηση από τη δεκαετία του 1950 έως σήμερα. Η εκδήλωση θα ξεκινήσει με μια σύντομη παρουσίαση του τεύχους και θα συνεχιστεί με αναγνώσεις από τους συγγραφείς και τις συγγραφείς, καθώς και αποσπάσματα από τις γαλλικές μεταφράσεις, ανοίγοντας μια συζήτηση γύρω από τις σύγχρονες ποιητικές ανταλλαγές μεταξύ Ελλάδας και Γαλλίας.
24 – 25 Απρ 2026
Βιβλιοθήκη (Médiathèque) του Γαλλικού Ινστιτούτου Ελλάδος
Βιβλιοπωλείο O Μετεωρίτης, Φωκίωνος Νέγρη 68, Κυψέλη, Αθήνα
Είσοδος ελεύθερη

Σύγχρονη Κυπριακή Μουσική Δωματίου
2026-04-24 19:00 - 21:00 | Το σπίτι της Κύπρου (Πρεσβεία Κύπρου), Ξενοφώντος 2, Αθήνα, Αττική, 10557, Greece
TratSik Project
Σύγχρονη Κυπριακή Μουσική Δωματίου
Το Σπίτι της Κύπρου διοργανώνει, την Παρασκευή 24 Απριλίου 2026 και ώρα 19:00 (Ξενοφώντος 2Α, Σύνταγμα), τη μουσική παράσταση, «Σύγχρονη Κυπριακή Μουσική» με το TratSik String Quartet.
Συμμετέχουν: Γιώργος Χατζιηγεωργίου, βιολί | Σπύρος Σπύρου, βιολί | Νικόλας Ευθυμίου, βιόλα | Δώρος Ζήσιμος, βιολοντσέλο.
Συνθέτες: Αλέξανδρος Ντάρνα, Άντης Σκορδής, Αντρέας Παπαπέτρου, Άρης Αντωνιάδης, Δημήτρης Τσούκας, Σταύρος Χόπλαρος
Το κουαρτέτο εγχόρδων TratSik String Quartet δημιουργήθηκε το 2017 με στόχο να προωθήσει στο ευρύ κοινό τη σύγχρονη μουσική δημιουργία της Κύπρου. Το ρεπερτόριο του Κουαρτέτου αποτελείται από έργα σύγχρονης μουσικής που γράφουν Κύπριοι συνθέτες κατά παραγγελία και αποκλειστικά για το συγκεκριμένο εγχείρημα. Τα έργα του TratSik αντλούν υλικό (μελωδίες, ρυθμούς, μοτίβα) από την παραδοσιακή μουσική της Κύπρου το οποίο όμως αξιοποιείται με τέτοιο τρόπο ώστε το τελικό αποτέλεσμα να είναι ένα νέο αυτόνομο μουσικό έργο με την αισθητική της σύγχρονης μουσικής. Το όλο εγχείρημα δεν είναι απλά μια συναυλία αλλά αποτελεί μια καινούρια μουσική πρόταση και μια ευκαιρία για το κοινό να απολαύσει την παραδοσιακή μουσική μέσα από μια διαφορετική οπτική.
ΕΙΣΟΔΟΣ ΕΛΕΥΘΕΡΗ

Αφιέρωμα στο Προπολεμικό Ρεμπέτικο στο Γαλάτσι
2026-04-24 19:30 - 21:30 | Πολιτιστικό Κέντρο Καμίνι, Ρεθύμνης & Χρήστου Καψάλη, Γαλάτσι, Αττική, 11146, Greece
Ο Εξωραϊστικός Σύλλογος Πανοράματος Γαλατσίου “Η Αγία Ειρήνη” σας προσκαλεί σε ένα μοναδικό μουσικό αφιέρωμα στο Προπολεμικό Ρεμπέτικο. Συμμετέχει η Ρεμπέτικη Ορχήστρα του Πολιτιστικού Κέντρου Εργαζομένων Ο.Τ.Ε.
Μουσική Διεύθυνση: Κώστας Μήτσιος
Πού: Πολιτιστικό Κέντρο Δήμου Γαλατσίου “ΚΑΜΙΝΙ”
Πότε: Παρασκευή, 24 Απριλίου 2026
Ώρα: 19:30
Είσοδος: Ελεύθερη
Σας περιμένουμε όλους να ταξιδέψουμε μαζί στις μελωδίες μιας άλλης εποχής!

Προβολή Rosa Luxemburg στα Εξάρχεια
2026-04-24 20:00 - 22:00 | in situ Εξάρχεια, Σπύρου Τρικούπη 71, Αθήνα, Αττική, 10683, Greece
Την Παρασκευή 24/4 στις 8.00, στο In Situ, προβολή της ταινίας Rosa Luxemburg της Μargarethe von Τrotta και συζήτηση.
“Ο καλύτερος τρόπος για να δούμε αυτή την ταινία είναι ως το πορτρέτο μιας συντρόφισσας που υπερασπίστηκε τη ζωή χωρίς να απαρνηθεί ποτέ τις επαναστατικές και διεθνιστικές της θέσεις, τη στιγμή που ο κόσμος γύρω της περνά στον πόλεμο, στην πατριωτική συσπείρωση και στην αντεπανάσταση. Ταυτόχρονα, ως μια αφορμή για να ξαναπιάσουμε προβλήματα που παραμένουν ανοιχτά για εμάς: Τη σχέση ανάμεσα στην τάξη και την οργάνωση. Το ζήτημα της ελευθερίας μέσα στην επαναστατική διαδικασία. Και πάνω απ’ όλα, τον διεθνισμό ως πρακτική ρήξη με κάθε εθνική ενότητα, σε καιρό πολέμου και σε καιρό ειρήνης.”
in situ
Αντιεξουσιαστικός Κομμουνιστικός Χώρος
Σπύρου Τρικούπη 71
Εξάρχεια

Έκθεση της Λίζα Μέρλιν Βασιλάτου στο Ψυχικό
2026-04-24 20:00 - 22:00 | Δημοτική Πινακοθήκη ΛΕΦΑ Ψυχικό, Κοκκόνη 15, Ψυχικό, Αττική, 154 52, Greece
Δημοτική Πινακοθήκη Λέφα στο Ψυχικό υποδέχεται στις 24 Απρίλιου την Λίζα Μέρλιν-Βασιλάτου με 2 υπέροχες σειρές έργων – τοπία & κολλάζ – σε μία μοναδική έκθεση με τίτλο P I C T U R E S.
Η Λίζα Μέρλιν – Βασιλάτου ανήκει στις ζωγράφους που αντιλαμβάνονται τη ζωγραφική σαν μία συμφωνία χρωματικών τόνων, σαν μία εκκένωση χρωματικού βιώματος πάνω στο μουσαμά» – αναφέρει χαρακτηριστικά για το έργο της ο Στέλιος Λιδάκης, επ. Καθηγητής Ιστορίας Ευρωπαϊκής Τέχνης στο Πανεπιστήμιο Αθηνών. Μία καλλιτέχνιδα γόνιμη και παραγωγική με αναζητήσεις προς μεταιμπρεσσιονιστικές αλλά και εξπρεσσιονιστικές κατευθύνσεις, αξίες και ζωγραφικές διατυπώσεις που χαρακτηρίζονται από την έμφαση στο ουσιαστικό, τον εκφραστικό πλούτο, την ατμοσφαιρηκότητα του χώρου, την ένταση του πινέλου και την δύναμη στην υποβολή του χρώματος, τη σαφήνεια της σύνθεσης, την εσωτερικότητα, τις πλήρεις και σχηματοποιημένες μορφές, το πηγαίο φως.
Το έργο της Λίζας Μέρλιν – Βασιλάτου είναι επαναστατικό χωρίς όμως φανταστικές εκρήξεις. Είναι επαναστατικό γιατί απλούστατα είναι ΑΛΗΘΙΝΟ και το ΑΛΗΘΙΝΟ είναι σπάνιο σε αυτή την εποχή της εκζήτησης και του εντυπωσιασμού. Αποτυπώνει με έναν απόλυτα προσωπικό τρόπο ότι μπορεί να διέγειρε την φαντασία της, στιγμάτισαν τη μνήμη, το συναίσθημα και το υποσυνείδητο – τόσο ως οπτικά ερεθίσματα, όσο και ως βιωμένες εμπειρίες.
Η Λίζα Μέρλιν – Βασιλάτου με θέρμη, δύναμη και ευαισθησία επιδιώκει να εκφράσει το απόλυτα προσωπικό της όραμα με χρώμα, φως και φόρμες, να καθορίσει τη ζωτική της σχέση με τον κόσμο που την περιβάλλει και να καταστήσει ορατά ως ψυχικά αποτυπώματα, τα βιώματα και τους στοχασμούς της. –
ΠΡΟΣΩΠΙΚΟ (ΒΙΟΓΡΑΦΙΚΟ) ΣΗΜΕΙΩΜΑ Γεννήθηκε στην Αθήνα. Ζει και εργάζεται στην Αθήνα και στην Κεφαλονιά. Παρακολούθησε μαθήματα Ιστορίας της Τέχνης από την Ιστορικό κυρία Έλλη Γιωτοπούλου-Σισιλιάνου. Τελείωσε διακόσμηση Εσωτερικού Χώρου στο Κέντρο Τεχνολογικών Εφαρμογών (Κ.Τ.Ε) (1973-1975). Άρχισε ζωγραφική με δάσκαλο, τον Θεόδωρο Δρόσο (1980-1983). Συνέχισε για άλλα έξι χρόνια κοντά στο ζωγράφο Θανάση Στεφόπουλο (1986-1992). Έργα της βρίσκονται στην Πινακοθήκη του Πανεπιστημίου Αθηνών, στο Μουσείο της Πόλεως των Αθηνών, στο Ίδρυμα Γεωργίου και Μάρης Βεργωτή, στην Πινακοθήκη του Αμερικανικού Κολλεγίου, στην Πινακοθήκη Ψυχικού, στη συλλογή Καγκελάρη, στη συλλογή Γκαρίπη και σε ιδιωτικές συλλογές στην Ελλάδα και στο εξωτερικό. Eίναι μέλος του Καλλιτεχνικού Επιμελητηρίου Εικαστικών.
ΑΤΟΜΙΚΕΣ ΕΚΘΕΣΕΙΣ 2025 «Τόπων μνήμες» Πολιτιστικό Κέντρο του Δήμου Αθηναίων «Μελίνα/ 2025 «Στιγμές» ΠΙΝΑΚΟΘΗΚΗ ΛΕΦΑ, Ψυχικό / 2023 «EY-TYXIA» ΠΙΝΑΚΟΘΗΚΗ ΛΕΦΑ, Ψυχικό / 2022 «Τόπων Ανάμνηση ΙΙ» ΠΕΡΙ ΤΕΧΝΩΝ ΚΑΡΤΕΡΗΣ, Αθήνα / 2021 «Όμορφα και Εφήμερα» ΠΙΝΑΚΟΘΗΚΗ ΛΕΦΑ, Ψυχικό / 2018 «Ανατολή και Δύση» ΠΕΡΙ ΤΕΧΝΩΝ ΚΑΡΤΕΡΗΣ, Αθήνα / 2017 «Χωρικά Ύδατα» Δημοτικό Θέατρο “ΚΕΦΑΛΟΣ”, Αργοστόλι, Κεφαλονιά / 2016 «Τόπων ανάμνηση» ΠΕΡΙ ΤΕΧΝΩΝ ΚΑΡΤΕΡΗΣ, Αθήνα / 2014 «Φύση» Πεσσάδα, Κεφαλονιά / 2012 «Η Φωνή της θάλασσας» Ίδρυμα Γεωργίου και Μάρης Βεργωτή, Κουρκουμελάτα, Κεφαλονιά / 2011 «Reminiscences» Galerie Thuillier, Παρίσι / 2007 «Λίζα Μέρλιν-Βασιλάτου» Ίδρυμα Γεωργίου και Μάρης, Κουρκουμελάτα, Κεφαλονιά / 2006 «Λίζα Μέρλιν-Βασιλάτου» Δημοτική Πινακοθήκη Ψυχικού, Αθήνα / 2004 «Γυναικείες Μορφές» Gallery “Athens Art space – Mary Alexiou”, Αθήνα / 2002-2003 «Διαδρομή» Sofitel Athens Airport, Αθήνα / 2001 «1998-2001» Αίθουσα Τέχνης ΑΕΝΑΟΝ, Αθήνα
Επιμέλεια: Ελίζα Γερολυμάτου, Ιστορικός Τέχνης – Μουσειολόγος
ΔΗΜΟΤΙΚΗ ΠΙΝΑΚΟΘΗΚΗ ΛΕΦΑ / ΔΗΜΟΣ ΦΙΛΟΘΕΗΣ – ΨΥΧΙΚΟΥ
ΚΟΚΚΩΝΗ 15 – 154 52 ΨΥΧΙΚΟ / Τηλ. 210 – 6717097
Επίσκεψη έκθεσης: Τρίτη & Πέμπτη: 2 – 3.30μ.μ & κατόπιν ραντεβού

Οι βασιλιάδες του κόσμου στην Λαμπηδόνα
2026-04-24 20:30 - 22:30 | Πάρκο Λαμπηδόνας Αγίας Τριάδας Βύρωνας, Πάρκο Αγίας Τριάδας, Βύρωνας, Αττική, 16231, Greece
Το Κοινωνικό Πολιτιστικό Κέντρο Βύρωνα σας καλεί την Παρασκευή 24/4/26 στις 8.30μμ στη Λαμπηδόνα (Άλσος Αγίας Τριάδας – Βύρωνας). Θα προβάλουμε την Γαλλο-κολομβιανή ταινία “Los reyes del mundo” (Οι βασιλιάδες του κόσμου), σε σκηνοθεσία Laura Mora Ortega, 2022. Πρωταγωνιστούν: Carlos Andrés Castañeda, Davison Florez, Brahian Acevedo.
Μεντεγίν, Κολομβία: μια παρέα εφήβων επιβιώνουν εμπορευόμενοι παλιοσίδερα ανάμεσα σε βίαιες συμμορίες νεαρών, σε μια από τις πιο επικίνδυνες πόλεις του κόσμου. Κάποια στιγμή ο πιο “ώριμος” από αυτούς, ο Ρα, λαμβάνει ένα κρατικό γράμμα που κατοχυρώνει το δικαίωμά του σε ένα κτήμα που παλιά είχαν υφαρπάξει παραστρατιωτικές ομάδες από την γιαγιά του. Έτσι, ξεκινά με τους φίλους του ένα παράτολμο ταξίδι στην μαγευτική αλλά αφιλόξενη ύπαιθρο της χώρας. Μαζί αναζητούν το κτήμα που γι’αυτούς αντιπροσωπεύει την γη της επαγγελίας, την απελευθέρωση, την κοινοκτημοσύνη, την οριστική νίκη της φιλίας και της αλληλεγγύης απέναντι σε έναν κόσμο καταπίεσης και μιζέριας. Το όραμα εκφράζεται ονειρικά: “Μια μέρα οι άνθρωποι αποκοιμήθηκαν. Και όλοι οι φράχτες της γης πήραν φωτιά”.
Ένα πορνείο στον δρόμο τους θα αποτελέσει προσωρινό καταφύγιο, όμως οι λαϊκές πόρνες -μητρικές φιγούρες- τους προειδοποιούν πως ο θάνατος παραμονεύει παντού. Η ίδια προειδοποίηση αργότερα από ένα ζευγάρι ηλικιωμένων που η αθλιότητα διαβίωσής τους μας προσγειώνει αθόρυβα και ανατριχιαστικά στην ζοφερή πραγματικότητα.
Θα καταφέρουν οι φίλοι να φτάσουν στον προορισμό τους; Κι αν ναι, πως θα αναμετρηθεί το όραμά τους με τις μαφίες εξόρυξης χρυσού που διαφεντεύουν την περιοχή μέσα στην ανομία και την ωμή βία;
Μια συγκινητική αναφορά στην ιστορία της Κολομβίας (η σκηνοθέτις έχει προσωπική εμπειρία καθώς ο πατέρας της δολοφονήθηκε με “συμβόλαιο θανάτου” όταν εκείνη ήταν 22 χρονών) και την ακραία ταξική σύγκρουση που εδώ εκφράζεται ως σύγκρουση της νεανικής ιδεαλιστικής αθωότητας με τον κυνισμό της εξουσίας και της ιδιοκτησίας.
Bραβείο καλύτερης ταινίας στο φεστιβάλ του Σαν Σεμπαστιάν.

Πανδώρα στο Εμπρός
2026-04-24 21:00 - 22:30 | θέατρο Εμπρός, Ρήγα Παλαμήδου 2, Αθήνα, Αττική, 10554, Greece
Πανδώρα στο Εμπρός
Τι σχέση έχουν ο Δημόκριτος με τον Αινστάιν, ο αρχαίος ηθοποιός Ηγέλοχος με τον επικεφαλής του CERN, ο θεός Διόνυσος με μια μαύρη τρύπα, το κουτί της Πανδώρας με τον μεγάλο επιταχυντή σωματιδίων, κι όλ’ αυτά με μια… νυφίτσα;!;
Η Πανδώρα, “η πρώτη του είδους μας…καταραμένη να είναι μάρτυρας όλων των ημερών του είδους μας…” προσπαθεί να μας βρει τις απαντήσεις, να συλλάβει το νόημα του Σύμπαντος για να διορθώσει το “κακό” που έκανε στην ανθρωπότητα…
Ένα φρέσκο θεατρικοφιλοσοφικοεπιστημονικό κείμενο με παιχνιδιάρικη διάθεση και χιούμορ από την αγγλόφωνη Καναδή Τζέσικα Χιλ γραμμένο μετά την πανδημία.
Μεταφράζεται και παρουσιάζεται για πρώτη φορά στην Ελλάδα από την ομάδα Συντεταγμένοι.
“Πανδώρα” της Τζέσικα Χιλ
Μετάφραση/Σκηνοθεσία:Τατιάνα Σκανάτοβιτς
Σκηνικά: Δημήτρης Νίκας
Μουσική/Φωτισμοί: Βαγγέλης Σαγρής
Audio editing: Andy Dhima
Video editing: Τατιάνα Σκανάτοβιτς, Ναϊάδα Σαγρή
Κινησιολογία: Chris Santa Maria
Φωνές θεών: Ναϊάδα Σαγρή, Πέτρος Παπαδάκης
Θεοί: Ναϊάδα Σαγρή, Ηρακλής Μαρινόπουλος, Γιώργος Φαρμακαλίδης, Τατιάνα Σκανάτοβιτς
Φωτο: Μυρτώ Φερεντίνου
Παίζει η Τατιάνα Σκανάτοβιτς
Στο Ελεύθερο Αυτοδιαχειριζόμενο Θέατρο Εμπρός
16, 24, 25, 26 & 30 Απριλίου και 30 & 7 Μαΐου στις 21:00

Γιάννης Καψάλης και Μάκης Τσίκος στο Καματερό
2026-04-24 21:00 - 23:00 | Πλατεία Δημοκρατίας Καματερό, Πλατεία Δημοκρατίας, Καματερό, Αττική, 13451, Greece
Ένα εορταστικό Διήμερο θα πραγματοποιηθεί στην πόλη μας την Παρασκευή 24 και το Σάββατο 25 Απριλίου με αφορμή τον εορτασμό του Αγίου Γεωργίου και των Μυροφόρων.
Αρχικά στις 24 Απριλίου και ώρα 21.00 ο Γιάννης Καψάλης και ο Μάκης Τσίκος θα μας κρατήσουν παρέα στην πλατεία Δημοκρατίας στο Καματερό, με αφορμή τον Πολιούχο που γιορτάζεται στις 23 Απριλίου.
Στη συνέχεια το Σάββατο 25 Απριλίου 2026 και ώρα 20.30 ο Βαγγέλης Κονιτόπουλος και ο Λευτέρης Μπαφαλούκος θα τραγουδήσουν στην πλατεία Πλαπούτα μετά τον εορτασμό των Αγίων Μυροφόρων και Νικοδήμου. Στη χορευτική βραδιά θα πάρουν μέρος και οι χορευτικές ομάδες της Ένωσης Νησιωτών Αιγαίου Αγίων Αναργύρων Καματερού.

11ο Σχολικό Πρωτάθλημα Σκάκι Δήμου Κερατσινίου-Δραπετσώνας
2026-04-25 09:00 - 17:00 | Πάρκο Ανδρέας Παπανδρέου – Σελεπίτσαρι – Κερατσίνι, Μυστρά & Λαμίας, Κερατσίνι, Αττική, 187 57, Greece
11ο Σχολικό Πρωτάθλημα Σκάκι Δήμου Κερατσινίου-Δραπετσώνας
Ο Δήμος Κερατσινίου-Δραπετσώνας σε συνεργασία με το 3ο ΓΕΛ Κερατσινίου και τη Σκακιστική Ένωση Κερατσινίου – Δραπετσώνας ¨Οι Μαχητές¨ διοργανώνει το 11ο Σχολικό Πρωτάθλημα Σκάκι Δήμου Κερατσινίου-Δραπετσώνας για το 2026. Το πρωτάθλημα θα διεξαχθεί το Σάββατο 25 Απριλίου 2026, ώρα έναρξης αγώνων 10.00 π.μ. Οι αγωνιζόμενοι θα πρέπει να έχουν προσέλθει στο χώρο αγώνων και να έχουν επιβεβαιώσει τη συμμετοχή τους το αργότερο μέχρι τις 09.30. Η συμμετοχή είναι δωρεάν. Οι αγώνες θα διεξαχθούν στο 3ο ΓΕΛ ΚΕΡΑΤΣΙΝΙΟΥ στη διεύθυνση Πάρκο Σελεπίτσαρι (τέρμα Κωνσταντινουπόλεως & Μυστρά) στο Κερατσίνι.
ΔΙΚΑΙΩΜΑ ΣΥΜΜΕΤΟΧΗΣ – ΔΗΛΩΣΕΙΣ ΣΥΜΜΕΤΟΧΗΣ
Δικαίωμα συμμετοχής έχουν: α) Όλοι οι μαθητές και οι μαθήτριες των Νηπιαγωγείων, Δημοτικών, Γυμνάσιων και Λυκείων του Δήμου Κερατσινίου – Δραπετσώνας, Δημόσιων και Ιδιωτικών. β) Δημότες του Δήμου που φοιτούν σε σχολεία εκτός Δήμου γ) Μαθητές και μαθήτριες των σκακιστικών σωματείων Κερατσινίου – Δραπετσώνας.
Δηλώσεις συμμετοχής στο https://docs.google.com/forms/d/e/1FAIpQLSeU1nNLJbbRbquuburloEXO0XIOYtQKp1xOXUvDe19pkJJxkw/viewform ή στο e.s.maxites@gmail.com αναγράφοντας (Ονοματεπώνυμο, Σχολείο, Τάξη, Τηλέφωνο Επικοινωνίας) ή με φυσική παρουσία την ίδια μέρα από 9:00 έως 9:30. Για περισσότερες πληροφορίες μπορείτε να απευθυνθείτε στα τηλέφωνα: 6948729729 & 6986021643.

Comicdom Junior στην Ελληνοαμερικάνικη Ένωση
2026-04-25 10:00 - 19:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Comicdom Junior 2026
Το Comicdom Junior, το φεστιβάλ που αναδεικνύει τη δημιουργικότητα παιδιών και εφήβων έρχεται στην Ελληνοαμερικανική Ένωση για ένα διήμερο αφιερωμένο στη δημιουργικότητα και την έκφραση μέσα από την 9η Τέχνη!
Για δύο ολόκληρες ημέρες, ο χώρος θα γεμίσει με επίδοξους καλλιτέχνες που θα παρουσιάσουν τα έργα τους στο Comicdom Junior Artists Alley, δίνοντας στο κοινό την ευκαιρία να ανακαλύψει φρέσκες ιδέες και νέες φωνές στον κόσμο των comics. Παράλληλα, γονείς, εκπαιδευτικοί και παιδιά θα μπορούν να παρακολουθήσουν ομιλίες και να συμμετάσχουν σε διαδραστικά εργαστήρια, εξερευνώντας τη δημιουργική διαδικασία πίσω από την τέχνη των comics.
Το Comicdom Junior αποτελεί πρωτοβουλία του Comicdom CON Athens, του μεγαλύτερου και μακροβιότερου διεθνούς φεστιβάλ comics της Αθήνας, σε συνεργασία με την Athens Comics Library. Στόχος του είναι να ενθαρρύνει τη δημιουργική έκφραση των νέων, προσφέροντάς τους μια πλατφόρμα για να παρουσιάσουν τις δουλειές τους, να αλληλεπιδράσουν με συνομηλίκους και να έρθουν σε επαφή με τον κόσμο της καλλιτεχνικής δημιουργίας.
Με την πολύχρονη εμπειρία της στην προώθηση της φιλαναγνωσίας και της δημιουργικότητας μέσω comics, η Athens Comics Library συμβάλλει καθοριστικά στη διαμόρφωση ενός φεστιβάλ που δεν απευθύνεται μόνο στους νέους δημιουργούς, αλλά αναδεικνύει και την εκπαιδευτική αξία της 9ης Τέχνης. Το Comicdom Junior φιλοδοξεί να αποτελέσει έναν ζωντανό χώρο έμπνευσης, μάθησης και δημιουργικής ανταλλαγής για όλους.
Οργάνωση: Ελληνοαμερικανική Ένωση | Comicdom CON Athens | Athens Comics Library
25 Απρ – 26 Απρ Σάβββατο και Κυριακή: 10:00- 19:00
Είσοδος ελεύθερη με σειρά προτεραιότητας
Γκαλερί, Βιβλιοθήκη & Θέατρο Ελληνοαμερικανικής Ένωσης
Μασσαλίας 22, Αθήνα

1ο Esports summit στο Ελληνικό
2026-04-25 11:00 - 21:00 | The Ellinikon Experience Park, The Ellinikon Experience Park, Ελληνικό, Αττική, 16777, Greece
Ο χρόνος κυλά αντίστροφα για την μεγαλύτερη συνάντηση ηλεκτρονικού αθλητισμού στη χώρα μας που κάνει πρεμιέρα την Παρασκευή 24 Απριλίου στον Δήμο Ελληνικού – Αργυρούπολης. Το 1ο ESPORTS SUMMIT προσφέρει δύο ημέρες γεμάτες τεχνολογία, εκπαιδευτικές δράσεις, gamers από όλη την Ελλάδα και τουρνουά με μεγάλες διακρίσεις.
Η Έναρξη θα πραγματοποιηθεί την Παρασκευή 24 Απριλίου στις 10:00 το πρωί στο The Ellinikon Experience Park, με τη συμμετοχή διακεκριμένων ομιλητών, μαθητών και εκπροσώπων αθλητικών, εκπαιδευτικών και θεσμικών φορέων από όλη τη χώρα.
Το Σάββατο 25 Απριλίου, το Ελληνικό μετατρέπεται σε μια μεγάλη gaming αρένα με τη διεξαγωγή των ημιτελικών και του μεγάλου τελικού και τη συμμετοχή κορυφαίων αθλητών από όλη την Ελλάδα.
«Εμείς βάζουμε την αρένα, εσείς βάλτε το ταλέντο σας!» τονίζει στο κάλεσμά του ο Δήμαρχος Ελληνικού – Αργυρούπολης Γιάννης Κωνσταντάτος κάνοντας ιδιαίτερη αναφορά στην δύναμη της νέας γενιάς. «Η ιδέα γεννήθηκε από τους ίδιους τους αθλητές της Ελληνικής Ομοσπονδίας Ηλεκτρονικού Αθλητισμού που έχουν μεγάλη αγάπη στα esports. Ο αθλητισμός, σε κάθε του μορφή, έχει τη δύναμη να ενώνει και να δημιουργεί πρότυπα. Το 1ο ESPORTS SUMMIT πανελλαδικά, που έχουμε τη μεγάλη χαρά να διοργανώνουμε στον Δήμο μας, φιλοδοξεί να αποτελέσει σημείο συνάντησης, όπου η νέα γενιά θα μπορεί να εκφραστεί, να εξελιχθεί και να ανακαλύψει νέες προοπτικές μέσα από τον ηλεκτρονικό αθλητισμό».
Από την πλευρά του, ο Πρόεδρος Ελληνικής Ομοσπονδίας Ηλεκτρονικού Αθλητισμού Βαγγέλης Καστανιάς επισημαίνει ότι ο Δήμος Ελληνικού Αργυρούπολης αποτελεί παράδειγμα σύγχρονου Δήμου που αγκαλιάζει τη νέα γενιά, σημειώνοντας πως μέσα από τη διοργάνωση προωθούνται αξίες όπως ο σεβασμός, το ευ αγωνίζεσθαι και η υπεύθυνη συμμετοχή, σε ένα περιβάλλον χωρίς διακρίσεις. Το 1ο ESPORTS SUMMIT αποτελεί μια γιορτή του ηλεκτρονικού αθλητισμού, μια καινοτομία της Ομοσπονδίας, και ένα σημείο συνάντησης της νέας γενιάς με την εκπαίδευση και την τεχνολογία».
Το ESPORTS SUMMIT αποτελεί μια συνδιοργάνωση του Δήμου Ελληνικού – Αργυρούπολης και της Ελληνικής Ομοσπονδίας Ηλεκτρονικού Αθλητισμού, υπό την αιγίδα του Υπουργείου Παιδείας, Θρησκευμάτων και Αθλητισμού, του Υπουργείου Ψηφιακής Διακυβέρνησης, της Περιφέρειας Αττικής και της Παγκόσμιας Ομοσπονδίας Ηλεκτρονικού Αθλητισμού.
Κύριος στόχος της διοργάνωσης είναι η ενίσχυση της ψηφιακής παιδείας και η ανάδειξη των esports ως σύγχρονου πεδίου ανάπτυξης δεξιοτήτων, ευαισθητοποιώντας τη νέα γενιά σε ζητήματα ασφαλούς διαδικτυακής συμπεριφοράς, συμπερίληψης και καταπολέμησης του ψηφιακού εκφοβισμού.
H είσοδος είναι ελεύθερη για όλους.

Η Αρκουδοσυμμορία Ταξίδι στον Χρόνο στο Περιστέρι
2026-04-25 17:30 - 19:30 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π. Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Το Σάββατο 25 Απριλίου παρουσιάζονται στις 17:30 «Η Αρκουδοσυμμορία: Ταξίδι στον Χρόνο» και στις 19:30 η εμβληματική ταινία «Ζ», στο πλαίσιο αφιερώματος στον Κώστα Γαβρά.
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

3η Γιορτή Αγάπης στα Βριλήσσια
2026-04-25 18:00 - 21:00 | Πλατεία Αναλήψεως Βριλήσσια, Εθνικής Αντιστάσεως 38 και Αναλήψεως, Βριλήσσια, Αττική, 152 38, Greece
Οι πολιτιστικοί σύλλογοι της πόλης μας, υπό την Αιγίδα του Δήμου Βριλησσίων ενώνουν τις δυνάμεις τους για καλό σκοπό και σας προσκαλούν στην «3η Γιορτή Αγάπης» που θα γίνει το Σάββατο 25/4/2026 στην πλατεία Αναλήψεως. Σκοπός της εκδήλωσης είναι η ενίσχυση του Κοινωνικού Παντοπωλείου της πόλης μας. Η είσοδος είναι ελεύθερη για όλους. Τα μέλη των συλλόγων αλλά και όλοι οι συμπολίτες μας μπορούν να φέρουν στον χώρο της εκδήλωσης τα παρακάτω είδη στηρίζοντας την λειτουργία του Κοινωνικού Παντοπωλείου: Αλεύρι – Γάλα Εβαπορέ- Ζάχαρη – Ζυμαρικά – Όσπρια – Ρύζι. Όλα τα προσφερόμενα είδη θα συγκεντρωθούν σε ένα σημείο που θα οριστεί στην πλατεία, σε όχημα που θα διαθέσει ο Δήμος Βριλησσίων. Η γιορτή θα πλαισιωθεί με πολιτιστικά δρώμενα από τους συλλόγους της πόλης μας, ώστε αυτή η συνάντηση να αποτελέσει ένα αντάμωμα αγάπης των συμπολιτών μας. Η γιορτή μας θα ξεκινήσει στις 18.00 μ.μ.
Συμμετέχουν οι σύλλογοι:
Βράχος Βριλησσού, Βριλησσός Φυσιολατρική Κίνηση, Ελεύθερη Έκφραση Γυναικών Βριλησσίων, Ένωση Κρητών Βριλησσίων, Ένωση Ποντίων Βριλησσίων “Οι Τραντέλληνες”, Ε.Ε.Φ.Α.Σ. Άνω Βριλησσίων «Η Μεταμόρφωση Του Σωτήρος», Σύλλογος Εθελοντών Αιμοδοτών -“Η Αλληλεγγύη”, Σύλλογος Ηπειρωτών Βριλησσίων «Ο Πύρρος», Πολιτιστικός Σύλλογος «Καλλινίκη», Σύλλογος Μακεδόνων-Θρακιωτών Βορειοανατολικής Αττικής Δήμου Βριλησσίων, Σύλλογος Νήσων Βορείου Αιγαίου, Σύλλογος Ο.Π.Π.Α.
Πρόγραμμα Γιορτής Αγάπης
Έναρξη 18:00 μ.μ.
• Καλοσώρισμα από τον αντιπρόεδρο του Συλλόγου Μακεδόνων-Θρακιωτών Βορειοανατολικής Αττικής Δήμου Βριλησσίων Αντώνη Αναγνώστου. Σύντομή ομιλία για το νόημα της αγάπης και του εθελοντισμού.
• Χαιρετισμοί του Δημάρχου Βριλησσίων και της Αντιδημάρχου Κοινωνικής Πολιτικής και Πρωτοβάθμιας Υγείας.
• Θεματικά Παιδικά Εργαστήρια από τους συλλόγους «Αλληλεγγύη» και «Βράχος Βριλησσού».
• Τουρνουά Σκάκι από τον Ε.Ε.Φ.Α.Σ. Άνω Βριλησσίων.
Δωρεάν συμμετοχή σε όλα τα εργαστήρια
• Χορευτικά Συλλόγων
Καλλινίκη, Βριλησσός, Μακεδόνων-Θρακιωτών, Κρητών, Ηπειρωτών, Ποντίων, Ο.Π.Π.Α, Βορείων Νήσων.
Για τα κεράσματα θα φροντίσουν ο Βριλησσός, η Ελεύθερη Έκφραση Γυναικών, η Ένωση Κρητών Βριλησσίων, η Ένωση Ποντίων “Οι Τραντέλληνες”, ο Σύλλογος Ηπειρωτών Βριλησσίων «Ο Πύρρος», ο Πολιστικός Σύλλογος «Καλλινίκη» και ο Σύλλογος Μακεδόνων-Θρακιωτών Βορειοανατολικής Ατττικής Δήμου Βριλησσίων.
Κατά την διάρκεια της γιορτής οι συμμετέχοντες σύλλογοι θα ενημερώνουν τους συμπολίτες μας για τις δράσεις και το πρόγραμμα τους

Έκθεση σύγχρονων εικαστικών έργων με ελεύθερη θεματική
2026-04-25 18:00 - 22:00 | Ίδρυμα Μιχάλη Κακογιάννη MCF, Πειραιώς 206, Ταύρος, Αττική, 17778, Greece
Έκθεση σύγχρονων εικαστικών έργων με ελεύθερη θεματική
Στο Ίδρυμα Μιχάλης Κακογιάννης | 25 Απριλίου-3 Μαΐου 2026
Ομαδική έκθεση καλλιτεχνών με σύγχρονα εικαστικά έργα και ελεύθερη θεματική πραγματοποιείται στο Ίδρυμα Μιχάλης Κακογιάννης από τις 25 Απριλίου ως τις 3 Μαΐου 2026, στο πλαίσιο ανοιχτής πρόσκλησης από τη Gallery Art. Number 23. Η νέα έκθεση έρχεται ως συνέχεια των επιτυχημένων εικαστικών δράσεων που πραγματοποιήθηκαν τους προηγούμενους μήνες στον ίδιο χώρο, αναδεικνύοντας την ποικιλομορφία της σύγχρονης εικαστικής έκφρασης.
Στην έκθεση συμμετέχουν ζωγράφοι, γλύπτες, φωτογράφοι και video artists, παρουσιάζοντας έργα χωρίς θεματικούς ή τεχνικούς περιορισμούς και η διοργάνωση έχει στόχο την ανάδειξη της σύγχρονης καλλιτεχνικής δημιουργίας και τη στήριξη δημιουργών από διαφορετικά πεδία και κατευθύνσεις. Τα εγκαίνια θα πραγματοποιηθούν στις 25 Απριλίου, με ελεύθερη είσοδο, και οι επισκέπτες θα έχουν την ευκαιρία να γνωρίσουν ένα ευρύ φάσμα καλλιτεχνικών προσεγγίσεων και σύγχρονων εικαστικών γλωσσών. Μετά την ολοκλήρωσή της, η έκθεση θα συνεχιστεί ψηφιακά μέσω ειδικά διαμορφωμένης 3D αίθουσας στην ιστοσελίδα του Ιδρύματος (mcf.gr).
Ώρες λειτουργίας: Καθημερινά και Σαββατοκύριακα, 18:00–22:00.
Λίγα λόγια για τη Gallery Art Number 23 Ξεκίνησε από μια ουσιαστική ανάγκη που έχουν πολλοί ανερχόμενοι καλλιτέχνες να βρουν χώρο να παρουσιάσουν τη δουλειά τους. Ιδρύθηκε στο Λονδίνο το 2015 από τον επιμελητή και εικαστικό, Κωνσταντίνο Αντζουλάτο, και αποτελεί ένα συλλογικό εγχείρημα που δημιουργήθηκε και διευθύνεται από καλλιτέχνες και δημιουργούς από όλο τον κόσμο. Η γκαλερί έχει επιμεληθεί έναν μεγάλο αριθμό εκθέσεων και τα projects της έχουν φιλοξενήσει έργα χιλιάδων καλλιτεχνών. Οι ανερχόμενοι καλλιτέχνες, οι φοιτητές τέχνης και όσοι/όσες δημιουργούν χωρίς ακαδημαϊκά προσόντα είναι πάντα ευπρόσδεκτοι να συμμετέχουν και να παρουσιάζουν τη δουλειά τους, όπως και οι καλλιτέχνες με ακαδημαϊκές σπουδές και επαγγελματική εμπειρία στον χώρο της τέχνης.
Προηγούμενα projects της Art. Number 23 παρουσιάστηκαν σε μεγάλες πόλεις σε όλο τον κόσμο, όπως η Νέα Υόρκη και η Φιλαδέλφεια, η Μόσχα, το Βερολίνο, η Βαρκελώνη, η Βιέννη και το Ζάλτσμπουργκ, το Άμστερνταμ, η Ρώμη, η Κωνσταντινούπολη, το Τόκιο.

Παγκόσμια Ημέρα Χορού στον Άγιο Δημήτριο
2026-04-25 19:00 - 21:00 | Δημοτικό Ωδείο Αγίου Δημητρίου, Κλεάρχου 71, Άγιος Δημήτριος, Αττική, 173 43, Greece
Παγκόσμια Ημέρα Χορού στον Άγιο Δημήτριο
Ο τομέας χορού του Tμήματος Πολιτισμού του Δήμου Αγίου Δημητρίου, θα τιμήσει και φέτος την παγκόσμια ημέρα χορού (που εορτάζεται στις 29 Απριλίου) με έναν ξεχωριστό τρόπο! Προσκαλεί τους δημότες (από 6 ετών και άνω) να συμμετέχουν σε ολιγόλεπτα μαθήματα χορού, όπως: Μπαλέτο, Σύγχρονο, Γιόγκα, Μιούζικαλ, Λάτιν και Τάγκο.
Οι ενδιαφερόμενοι παρακαλούνται, να φορούν άνετα ρούχα για να μπορούν να κινηθούν ελεύθερα, ώστε να δοκιμάσουν τα διαφορετικά είδη χορού που προσφέρονται. Δίνεται έτσι, η ευκαιρία να επιλέξουν ποιο είδος τους ταιριάζει καθώς και να λύσουν τυχόν απορίες τους, καθώς όλο το προσωπικό του τομέα χορού θα παρευρίσκεται για να δώσει σχετικές πληροφορίες για τη λειτουργία των τμημάτων τόσο του ακαδημαϊκού έτους 2025-26, όσο και του 2026-27.
Η Καλλιτεχνική Διευθύντρια Ντορίνα Καλεθριανού και οι δασκάλες/οι: Ελένη Χατζή, Λήδα Διώχνου, Μυρτώ Κιτεμέ, Ταξιάρχης Βασιλάκος και Κωνσταντίνα Δημητριάδου σας περιμένουμε!
Σάββατο 25 Απριλίου στις 19:00, Δημοτικό Ωδείο: Κλεάρχου 71, τηλ: 210 97 34 051
ΕΙΣΟΔΟΣ ΕΛΕΥΘΕΡΗ

Διαμονή μετάφρασης & ποιητική συνάντηση
2026-04-25 19:00 - 21:00 | Βιβλιοπωλείο O Μετεωρίτης Κυψέλη, Φωκίωνος Νέγρη 68, Αθήνα, Αττική, 11361, Greece

167 Στιχο-Ποιήματα αφιερωμένα στον Στέλιο Καζαντζίδη
2026-04-25 19:00 - 21:00 | Πολιτιστικό Κέντρο Γιάννης Ρίτσος Αιγάλεω, Δημαρχείου 17 & Κουντουριώτου, Αιγάλεω, Αττική, 12242, Greece
Ο Δήμος Αιγάλεω και το Αρχείο Ιστορίας για το Αιγάλεω «Α.Ι.Γ.Α.», συνδιοργανώνουν τη μουσική παρουσίαση του βιβλίου των Γιώργου Μιχελάκου και Τάσου Κακλαμάνη με τίτλο «167 Στιχο-Ποιήματα αφιερωμένα στον Στέλιο Καζαντζίδη». Η εκδήλωση θα πραγματοποιηθεί το Σάββατο 25 Απριλίου, στις 19:00, στο Πνευματικό Κέντρο Αιγάλεω «ΓΙΑΝΝΗΣ ΡΙΤΣΟΣ» (Δημαρχείου 17 & Κουντουριώτου). Πρόκειται για μια ξεχωριστή βραδιά αφιερωμένη σε μία από τις σημαντικότερες μορφές του ελληνικού τραγουδιού, μέσα από έναν συνδυασμό λόγου και μουσικής.
Τα ποιήματα των δημιουργών συνομιλούν με το έργο και την παρακαταθήκη του Στέλιου Καζαντζίδη, αναδεικνύοντας τη διαχρονική απήχηση και τη βαθιά συναισθηματική του σύνδεση με το κοινό. Για το βιβλίο θα μιλήσουν οι Παναγιώτης Χατζηαντώνογλου, Γιώργος Κοντογιάννης και Κώστας Μπαλαχούτης, ενώ τον συντονισμό της εκδήλωσης θα έχει η Ευαγγελία Αγαπητού. Τη βραδιά θα πλαισιώσουν μουσικά οι Γιάννης Χαραλαμπάκης (κιθάρα / τραγούδι), Μάκης Βρακάς (μπαγλαμάς / τραγούδι), Σπύρος Βαδεν (μπουζούκι) και Δάνης Τζαμτζής (ακορντεόν), δημιουργώντας μια ατμόσφαιρα που θα αναδείξει με αυθεντικότητα το ύφος και τη δύναμη των τραγουδιών του μεγάλου ερμηνευτή.
Η εκδήλωση είναι ανοιχτή για το κοινό και θα τηρηθεί σειρά προτεραιότητας. Ο Δήμος Αιγάλεω συνεχίζει να στηρίζει δράσεις πολιτισμού που αναδεικνύουν τη συλλογική μνήμη και ενισχύουν τη σχέση της πόλης με την ελληνική μουσική και δημιουργία.

Η διαθήκη του Φιντέλ Κάστρο στη Νέα Σμύρνη
2026-04-25 19:00 - 21:00 | Δημοτική Βιβλιοθήκη Νέας Σμύρνης, Αϊδινίου 28, Νέα Σμύρνη, Αττική, 171 22, Greece
“Η διαθήκη του Φιντέλ Κάστρο” (Εκδόσεις “Ταξιδευτής”), μια επιλογή από τα τελευταία κείμενα του Κουβανού ηγέτη παρουσιάζεται το Σάββατο 25 Απριλίου ώρα 19:00 στη Δημοτική Βιβλιοθήκη (Αϊδινίου 28). Την εκδήλωση συνδιοργανώνουν ο Δήμος Νέας Σμύρνης, ο Πολιτιστικός Σύλλογος Χοσέ Μαρτί και οι Εκδόσεις “Ταξιδευτής”.
Πρόκειται για μία επετειακή έκδοση για 100 χρόνια από την γέννηση του Κάστρο για την οποία θα μιλήσουν ο εκδότης των εκδόσεων Ταξιδευτής Κώστας Παπαδόπουλος, ο Κώστας Ήσυχος, ο μεταφραστής του βιβλίου Βαγγέλης Γονατάς και ο Δημοτικός Σύμβουλος Λαζαρος Κικίδης.
Την εκδήλωση θα τιμήσει με την παρουσία του ο πρέσβης της Κούβας στη χώρα μας Aramis Fuente Hernandez.
Παράλληλα με την παρουσίαση του βιβλίου θα υπάρξει ενημέρωση για τα ταξίδια Αλληλεγγύης στην Κούβα και τους τρόπους συμπαράστασης στον Κουβανέζικο λαό.

Εκδήλωση μνήμης του αγώνα της ΕΟΚΑ
2026-04-25 19:00 - 21:00 | Α ΚΑΠΗ Δάφνης, Μιχαλακοπούλου 65, Δάφνη, Αττική, Greece
71 χρόνια από την έναρξη του αγώνα της ΕΟΚΑ
Φέτος συμπληρώθηκαν 71 χρόνια από την έναρξη του αγώνα της ΕΟΚΑ, η οποία ξεκίνησε την ένοπλη δράση της την 1η Απριλίου 1955, λίγους μήνες μετά το αδιέξοδο των διπλωματικών προσπαθειών για την Ένωση της Κύπρου με την Ελλάδα. Στόχος του αγώνα ήταν η ενσωμάτωση του νησιού στη μητέρα πατρίδα. Σήμερα, 71 χρόνια μετά, ο Δήμος Δάφνης-Υμηττού τιμά τους αγωνιστές της ΕΟΚΑ με μια επετειακή εκδήλωση μνήμης, το Σάββατο 25 Απριλίου 2026 και ώρα 19:00, στη Μιχαλοπούλειο Αίθουσα Πολλαπλών Χρήσεων (Α’ Κ.Α.Π.Η. Δάφνης).
Χαιρετισμούς θα απευθύνουν:

Νικόλαος Τσιλίφης, Δήμαρχος Δάφνης-Υμηττού
Λουκάς Ξενοφώντος, Μορφωτικός Σύμβουλος Κυπριακής Πρεσβείας

Κεντρική ομιλία:

Κωνσταντίνος Σαμάντης, Αντιδήμαρχος Πολιτισμού

Προβολή ταινίας τεκμηρίωσης για τη δράση της ΕΟΚΑ. Καλλιτεχνικό πρόγραμμα από τη χορωδία του Πολιτιστικού Συλλόγου «Η Κύπρος» υπό τον μαέστρο Νικόλαο Ροδίτη. Θα ακολουθήσει δεξίωση. Η εκδήλωση τελεί υπό την αιγίδα της Κυπριακής Πρεσβείας.

Νέοι Σολίστ στο Αετοπούλειο
2026-04-25 19:30 - 21:30 | Αετοπούλειο Πολιτιστικό Κέντρο – Δημοτική Βιβλιοθήκη Χαλανδρίου, Φιλικής Εταιρίας 11, Χαλάνδρι, Αττική, 15232, Greece
Νέοι Σολίστ στο Αετοπούλειο
Η Συμφωνική Ορχήστρα Νέων του Δήμου Χαλανδρίου φέρνει στην πόλη μια πανηγυρική «Μουσική Άνοιξη», με πρωταγωνιστές νέους μουσικούς. Αυτό το Σάββατο 25 Απριλίου, στις 19.30, τέσσερις νέοι πιανίστες έρχονται στο Αετοπούλειο, στο πλαίσιο κύκλου συναυλιών «Νέοι σολίστ», για να ερμηνεύουν έργα Beethoven, Mozart, Schubert, Schumann, Mendelssohn, Chopin, Lizt, Ravel, Debussy και Rachmaninov.
Παίρνουν μέρος οι:
Ethan Yuchen Xie
Νίκος Γονιδάκης
Αγγελική Γεωργά
Ειρήνη Πανταζοπούλου
Επιμέλεια- Διδασκαλία: Αγάθη Λεϊμονή
Αετοπούλειο Πολιτιστικό Κέντρο (Φιλικής Εταιρείας & Τομπάζη)
«Νέοι σολίστ στο Αετοπούλειο» για 3η χρονιά Οι εκδηλώσεις «Νέοι σολίστ στο Αετοπούλειο» αποτελούν συνέχεια και επέκταση του εγχειρήματος που ξεκίνησε με τη λειτουργία της Συμφωνικής Ορχήστρας Νέων, και έχουν στόχο να συνενώσουν νέους μουσικούς από το Χαλάνδρι -και όχι μόνο- και να διαδραματίσουν έναν αξιοσημείωτο ρόλο στη μουσική ζωή της Αθήνας. Συνεχίζεται για 3η χρονιά, ένας ευρύς κύκλος, με ρεσιτάλ πιάνου, βιολιού, τσέλου, κλαρινέτου, φλάουτου κ.α., όπως και μικρών συνόλων μουσικής δωματίου. Το κοινό θα έχει την ευκαιρία να απολαύσει νέους σολίστ που με τη νεανική δυναμικότητα προσδίδουν πάντα ένα ιδιαίτερο ενδιαφέρον στην ερμηνεία των μεγάλων έργων, παράλληλα δε, πετυχαίνουν με την παρουσία τους, να προσελκύουν ένα πολύχρωμο κοινό που επικοινωνεί ουσιαστικά με την παγκόσμια μουσική δημιουργία, όλων των στυλ και των ιστορικών περιόδων.
«Μουσική Άνοιξη» Ειδικά για την περίοδο Μαρτίου – Ιουνίου 2026 έχουν προβλεφθεί εννέα συναυλίες με πρωταγωνιστές πλήθος νέων μουσικών, δίνουν μια αισιόδοξη νότα και μια αισθητική άποψη που συνιστούν ένα σαφές κοινωνικό μήνυμα συνεργασίας, σύμπραξης, συνύπαρξης, συναντίληψης. Το Αετοπούλειο Πολιτιστικό Κέντρο του Δήμου μας γίνεται για 3 μήνες πόλος συσπείρωσης της μουσικής νεότητας της χώρας μας. Προσφέρει ένα βήμα έκφρασης για τους νέους καλλιτέχνες και μια ευκαιρία αισθητικής απόλαυσης για τους πολίτες του Χαλανδρίου και όλης της Αθήνας. Εννέα Σάββατα συνάντησης με τη μεγάλη και σημαντική εργογραφία της παγκόσμιας μουσικής δημιουργίας.
Πατήστε ΕΔΩ για να δείτε όλο το πρόγραμμα

Ζ στο Περιστέρι
2026-04-25 19:30 - 21:30 | Κινηματοθέατρο Κώστας Γαβράς Πρώην Έφη, Βασιλικών 6, Περιστέρι, Αττική, 12137, Greece
Κινηματογράφος και θέατρο σκιών στο Περιστέρι
Δωρεάν κινηματογράφος και θέατρο σκιών στο Κινηματοθέατρο «Κώστας Γαβράς» Δήμου Περιστερίου. Ένα τετράμηνο γεμάτο πολιτισμό, κινηματογράφο και θέατρο σκιών φιλοξενεί το Κινηματοθέατρο «Κώστας Γαβράς» (Βασιλικών 6, Κηπούπολη) Δήμου Περιστερίου, από τον Μάρτιο έως και τον Ιούνιο 2026, με ελεύθερη είσοδο για όλους και τήρηση σειράς προτεραιότητας κατά την προσέλευση. Ο Δήμαρχος Περιστερίου Ανδρέας Π.Παχατουρίδης τονίζει ότι: «Ο Δήμος μας συνεχίζει να επενδύει σταθερά στον πολιτισμό, προσφέροντας δωρεάν και ποιοτικές δράσεις για όλες τις ηλικίες, με το Κινηματοθέατρο «Κώστας Γαβράς» να αποτελεί έναν ζωντανό χώρο συνάντησης, δημιουργίας και ψυχαγωγίας, κυρίως για παιδιά».
Δείτε εδώ το πλήρες πρόγραμμα
Το Σάββατο 25 Απριλίου παρουσιάζονται στις 17:30 «Η Αρκουδοσυμμορία: Ταξίδι στον Χρόνο» και στις 19:30 η εμβληματική ταινία «Ζ», στο πλαίσιο αφιερώματος στον Κώστα Γαβρά.
Ένα πρόγραμμα με παιδικές ταινίες, αφιερώματα σε σημαντικούς δημιουργούς και αγαπημένες παραστάσεις θεάτρου σκιών, που μετατρέπει το Κινηματοθέατρο «Κώστας Γαβράς» σε σταθερό σημείο πολιτιστικής αναφοράς για το Περιστέρι.

No place for sorrow στο Γαλάτσι
2026-04-25 19:30 - 22:30 | Πολιτιστικό Κέντρο Καμίνι, Ρεθύμνης & Χρήστου Καψάλη, Γαλάτσι, Αττική, 11146, Greece
Ατομική Έκθεση της εικαστικού JOCASTA M. «No place for sorrow» το Σάββατο, 25 Απριλίου, ώρα: 19:30 – 22:30, στο Πολιτιστικό κέντρο ΚΑΜΙΝΙ του Δήμου Γαλατσίου και συγκεκριμένα στον εκθεσιακό χώρο «Στοά» (Χρήστου Καψάλη 14 – 16). Η έκθεση θα διαρκέσει από τις 25 έως 27 Απριλίου 2026. Στην εγκαταλελειμμένη ασβεστοκάμινο, σύμβολο του παλιού Γαλατσίου, που μεταμορφώθηκε σε ένα πρότυπο, μοντέρνο και λειτουργικό πολιτιστικό κέντρο, η JOCASTA M. παρουσιάζει έργα ζωγραφικής όπου η θλίψη δεν έχει χώρο, παρά μόνο τα χρώματα, η αισιοδοξία και η θετική διάθεση με την οποία αντιμετωπίζει η ίδια τη ζωή.
Η εικαστικός JOCASTA M. σημειώνει: «Η έκθεση «No place for sorrow – Καμία θέση για τη θλίψη» αφορά το εσωτερικό φως και την επιλογή της χαράς που δημιουργούν μια ιδιαίτερα θετική ατμόσφαιρα για την προσωπική μου αντίληψη της τέχνης. Η έκθεση μου επικεντρώνεται στην εικόνα ενός εξιδανικευμένου χώρου ως σύμβολο αρμονίας και χαράς. Μοντέρνες αποχρώσεις και υφές με μια ζεστή, γήινη χροιά, επιλέγονται και χρησιμοποιούνται ώστε ως χρώματα να αποτελέσουν μέρος του ιδιαίτερου εκθεσιακού χώρου «Στοά» στο Καμίνι. Παράλληλα υποστηρίζουν την ιδέα του εσωτερικού φωτός, ενισχύουν την αίσθηση χαράς και εισέρχονται σε έναν διακριτικό διάλογο με την εικαστική παλέτα των έργων, δημιουργώντας μια ολιστική συναισθηματική εμπειρία.»
Ημέρες και Ώρες λειτουργίας
Σάββατο, 25 Απριλίου (ημέρα εγκαινίων): 19:30 – 22:30
Κυριακή 26 και Δευτέρα 27 Απριλίου: 19:00 – 22:00
ΕΙΣΟΔΟΣ ΕΛΕΥΘΕΡΗ
